ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 57 දරන
වෙරළ සංරක්ෂණ පනත

[සහතිකය සටහන් කළේ 1981 සැප්තැම්බර් මස 09 වන දින)
ආණ්ඩුවේ නියමය පරිදි මුද්‍රණය කරන ලදී.

1981 සැප්තැම්බර් මස 11 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී.

1981 අංක 57 දරන වෙරළ සංරක්ෂණ පනත
වෙරළ කලාපය පිළිබඳ සමීක්ෂණයක් කිරීම සහ වෙරළ කලාපය
කළමනාකරණය කිරීමේ සැලැස්මක් පිළියෙළ කිරීම සඳහා විධි විධාන
සැලැස්වීම පිණිස ද, වෙරළ කලාපය ඇතුළත සංවර්ධන කටයුතු
විධිමත් කිරීම හා පාලනය කිරීම පිණිස ද, වෙරළ කලාපය ඇතුළත
-වෙරළ සංරක්ෂණය සඳහා වැඩ යෝජනා ක්‍රම සකස් කොට ඒවා
ක්‍රියාවෙහි යෙදවීම සඳහා විධිවිධාන සැලැස්වීම පිණිස ද, ඇතැම්
ලිඛිත නීතිවල අනුයායී සංශෝධන ඇති කිරීම සඳහා සිහ ඊට
සම්බන්ධ හෝ ආනුෂංගික කාරණා සඳහා ද විධිවිධාන සැලැස වීම
පිණිස වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1981 අංක 57 දරන වෙරළ සංරක්ෂණ පනත
යනුවෙන් හඳුන්වනු ලබන අතර, ගැසට් පත්‍රයෙහි පළ කරනු ලබන
නියමයක් මගින් අමාත්‍යවරයා විසින් නියම කරනු ලබන (මෙහි
මින් මතු " නියමිත දිනය " යනුවෙන් සඳහන් කරනු ලබන)
දිනයක එය ක්‍රියාත්මක විය යුතු ය.

1 වන කොටස
පරිපාලනය

2. වෙරළ කලාපයෙහි පරිපාලනය, පාලනය, භාරකාරත්වය සහ
කළමනාකරණය ජනරජය වෙත මෙයින් පවරනු ලැබේ.

3. මේ පනතේ කාර්ය සඳහා-
(අ) මෙහි මින් මතු " අධ්‍යක් ෂවරයා '' යනුවෙන් සඳහන් කරනු
ලබන වෙරළ සංරක්ෂණ අධ්‍යක්ෂවරයකු පත් කරනු ලැබිය
යුතුය; තව ද

(ආ) පරිපාලනයෙහි දී සහ මේ පනතේ විධිවිධාන ක්‍රියාත් මක
කිරීමේ දී අධ්‍යක්ෂවරයාට සහාය වීම සඳහා අවශ්‍ය විය
හැකි -

(i) නියෝජ්‍ය අධ්‍ය ක්ෂවරයන් සහ සහකාර අධ්‍යකෂ
වරයන් යම් සංඛ්‍යාවක්; සහ
(ii) වෙනත් යම් නිලධරයන් පත් කරනු ලැබිය හැකි ය.
4. (අ) මේ පනතේ විධිවිධාන පරිපාලනය කිරීම සහ ඒ විධි
විධාන ක්‍රියාත්මක කිරීම;
(ආ) වෙරළ කලාපය ඇතුළත වෙරළ සංරක්ෂණය සඳහා වූ
වැඩ යෝජනා ක්‍රම සකස් කිරීම සහ ඒවා ක්‍රියාවෙ
යෙදවීම; සහ

(ඇ) වෙරළ සංරක්ෂණය කිරීමේ කාර්යය සඳහා වෙනත
දෙපාර්තමේන්තු, නියෝජ්‍යායතන සහ ආයතන සමග
සහයෝගිත්වයෙන් පර්යේෂණ පැවැත්වීම
සම්බන්ධයෙන් අධ්‍යක් ෂවරයා වගකිව යුතුය.

5. අධ්‍යක් ෂවරයා විසින් ලිඛිතව බලය දෙනු ලැබූ විට සහ අධ්‍යක්ෂ
වරයාගේ සාමාන්‍ය විධානයට හා පාලනයට යටත්ව, මේ පනතේ III
වන කොටසින් අධ්‍යක්ෂවරයා වෙත පවරන ලද හෝ නියම කරන ලද
නැතහොත් වෙන් කර දෙන ලද සියලු බලතල, කාර්ය සහ කර්තව්‍ය
හෝ ඉන් කිසිවක් හෝ වෙරළ කලාපයේ යම් කොටසක් පිහිටියේ
යම් පරිපාලන දිස්ත්‍රික්කයක් ඇතුළත ද ඒ පරිපාලන දිස්ත්‍රික්කයේ
දිසාපතිවරයා විසින් ඒ පරිපාලන දිස්ත්‍රික්කය ඇතුළත ක්‍රියාත්මක
කිරීම හා ඉටු කිරීම කළ හැකිය.

6. (මෙහි මින් මතු " සභාව " යනුවෙන් සඳහන් කරනු ලබන)
වෙරළ සංරක්ෂණ උපදේශක සභාවක් පිහිටුවනු ලැබිය යුතු අතර,
එය පහත දැවෙන සාමාජිකයන්ගෙන් සමන්විත විය යුතු ය:-

(අ) සභාවේ සභාපතිවරයා විය යුතු, වෙරළ සංරක්ෂණය පිළිබඳ
විෂයය භාර අමාත්‍යවරයාගේ අමාත්‍යාංශයේ ලේකම්
ධූරය තත් කාලයෙහි දරන තැනැත්තා;

(ආ) සංචාරක කටයුතු පිළිබඳ විෂයය භාර අමාත්‍යවරයා විසින්
නම් කරනු ලබන ඒ අමාත්‍යවරයාගේ අමාත්‍යාංශයෙ
ජ්‍යෙෂ්ඨ නිලධරයකු ;

ඇ) නාවුක කටයුතු පිළිබඳ විෂයය භාර අමාත්‍යවරයා විසින්
නම් කරනු ලබන ඒ අමාත්‍යවරයාගේ අමාත්‍යාංශයේ
ජ්‍යෙෂ්ඨ නිලධරයකු;

ඈ) පළාත් පාලනය පිළිබඳ විෂයය භාර අමාත්‍යවරයා විසින්
නම් කරනු ලබන ඒ අමාත්‍යවරයාගේ අමාත්‍යාංශයෙ
ජ්‍යෙෂ්ඨ නිලධරයකු;

ඉ) ස්වදේශ කටයුතු පිළිබඳ විෂයය භාර අමාත්‍යවරයා විසින්
නම් කරනු ලබන ඒ අමාත්‍යවරයාගේ අමාත්‍යාංශයේ
ජ්‍යෙෂ්ඨ නිලධරයකු;

ඊ) කර්මාන්ත පිළිබඳ විෂයය භාර අමාත්‍යවරයා විසින් නම්
කරනු ලබන ඒ අමාත්‍යවරයාගේ අමාත්‍යාංශයේ ජ්‍යෙෂ්ඨ
නිලධරයකු;

(උ) සභාවේ ලේකම් වශයෙන් ක්‍රියා කළ යුතු අධ්‍යක්ෂ ධුරය
තත් කාලයෙහි දරන තැනැත්තා;

(ඌ) ජලජ සම්පත්, පර්යේෂණ කටයුතු හා සංවර්ධනය සම්බන්ධ
යෙන් වගකිව යුතු ආයතනයේ අධ්‍යක්ෂවරයා හෝ වෙනත්
තැනැත්තකු ;

(එ) ඉඩම් කොමසාරිස් ධුරය තත් කාලයෙහි දරන තැනැතතා
හෝ ඔහුගේ නියෝජිතයා ;

(ඒ) ජාතික රාජ්‍ය සභාවේ 1978 අංක 41 දරන නාගරික සංවර්
ධන අධිකාරිය පනතින් පිහිටුවන ලද නාගරික සංවර්ධන
අධිකාරියේ සාමාන්‍යාධිකාරී ධුරය තත් කාලයෙහි දරන
තැනැත්තා හෝ ඔහුගේ නියෝජිතයා ;

(ඔ) වාරිමාර්ග අධ්‍යක්ෂ ධුරය තත් කාලයෙහි දරන තැනැතතා
හෝ ඔහුගේ නියෝජිතයා; සහ

(ඕ) අමාත්‍යවරයා විසින් පත් කරන ලද වෙනත් සාමාජිකයන්
තිදෙනෙක්; ඔවුන් අතුරින් එක් සාමාජිකයකු ශ්‍රී ලංකාවේ
එක් විශ්ව විද්‍යාලයක ආචාර්ය මණ්ඩලයේ සාමාජිකයකු
විය යුතු ය; එක් සාමාජිකයකු වෙරළ පරිසරය හා
සම්බන්ධ වෙච්ඡා සංවිධාන නියෝජනය කරන
සාමාජිකයකු විය යුතුය; අනෙක් සාමාජිකයා ධීවර
කර්මාන්තය නියෝජනය කරන සාමාජිකයකු විය යුතුය.
මේ ඡේදය යටතේ පත් කරන ලද සාමාජිකයකු මෙහි
මින් මතු " පත් කරන ලද සාමාජිකයා '' යනුවෙන් සඳහන්
කරනු ලැබේ.

7. සභාවේ කර්තව්‍ය පහත සඳහන් පරිදි විය යුතු ය:-

(අ) වෙරළ කලාපයෙහි ආරම්භ කිරීමට යෝජිත සියලු සංවර්ධන
කටයුතු පිළිබඳව අමාත්‍යවරයාට උපදෙස් දීම;
(ආ) මේ පනතේ II වන කොටසේ විධිවිධාන අනුව පිළියෙළ
කරන ලද වෙරළ කලාපය කළමනාකරණය කිරීමේ
සැලැස්ම සමාලෝචනය කිරීම සහ ඒ පිළිබඳව යම් නිර්දේශ
ඇතොත්, ඒ නිර්දේශ අධ්‍ය ක්ෂවරයා වෙත ඉදිරිපත්
කිරීම;

(ඇ) 14 වන වගන්තිය යටතේ අවසර පත්‍ර සඳහා වූ ඉල්ලුම් කිරීම්
හා සම්බන්ධව අධ්‍යක්ෂවරයා වෙත ඉදිරිපත් කරන ලද
පරිසරය කෙරෙහි බලපෑම පිළිබඳ තක්සේරු කිරීම්,
සමාලෝචනය කිරීම සහ ඒ පිළිබඳව යම් අදහස් ඇතොත්
ඒ අදහස් අධ්‍යක්ෂවරයා වෙත ඉදිරිපත් කිරීම;

ඈ) වෙරළ කලාපය ඇතුළත වැඩ යෝජනා ක්‍රම සඳහා අවශ්‍යතාව
ඇති වන කවර හෝ විටක ඒ අවශ්‍යතාව පිළිබඳව
අධ්‍යක් ක්ෂවරයා වෙත දැනුම් දීම; සහ

(ඉ) අවස් ථාවෝචිත පරිදි, අමාත්‍යවරයා හෝ අධ්‍යක්ෂවරයා හෝ
විසින් සභාව වෙත යොමු කරනු ලබන වෙරළ සංරක්ෂණ
යට අදාළ වෙනත් යම් කාරණයක් පිළිබඳව, අවස්ථා
වෝචිත පරිදි, අමාත්‍යවරයාට හෝ අධ්‍යක්ෂවරයාට හෝ
උපදෙස් දීම.

8. ( 1 ) සභාවේ පත් කරන ලද සෑම සාමාජිකයකුම මරණය,
ඉල්ලා අස්වීම හෝ ධුරයෙන් ඉවත් කිරීම හෝ හේතු කොට ගෙන
තම ධුරය කලින් හිස් කරතහොත් මිස, අවුරුදු තුනක කාලයක් ධුර කාලය
ධූරය දැරිය යුතුය.

( 2 ) සභාවේ පත් කරන ලද යම් සාමාජිකයකු ධුරයෙන් ඉවත්
කිරීම අවස්ථාවෝචිත යයි අමාත්‍යවරයා සලකන්නේ නම්, ගැසට්
පත්‍රයේ පළ කරනු ලබන නියමයකින්, අමාත්‍යවරයා විසින් කිසිම
හේතුවක් නොදක්වා එසේ කළ හැකි අතර ඒ ඉවත් කිරීම කිසිම
අධිකරණයක දී ප්‍රශ්න කරනු නොලැබිය යුතු ය.

( 3 ) පත් කරන ලද සාමාජිකයකු විසින් තමා ධුරයෙන් ඉල්ලා
අස්වන බවට අමාත්‍යවරයා අමතා යවනු ලබන ලිපියක් මගින් කවර
හෝ අවස්ථාවක තම ධුරයෙන් ඉල්ලා අස්විය හැකි ය.

( 4 ) සභාවේ පත් කරන ලද සාමාජිකයකු මිය ගිය හොත් හෝ ධුර
යෙන් ඉල්ලා අස් වුව හොත් හෝ ඉවත් කරනු ලැබුවහොත් හෝ
එසේ මිය ගිය, ධුරයෙන් ඉල්ලා අස් වූ හෝ ඉවත් කරනු ලැබූ
සාමාජිකයා වෙනුවට වෙනත් යම් තැනැත්තකු අමාත්‍යවරයා විසින්,
6 වන වගන්තියේ (ඕ) ඡේදයේ විධි විධාන කෙරෙහි සැලකිලිමත්ව
පත් කරනු ලැබිය හැකි ය.

(5) (4) වන උප වගන්තිය යටතේ පත් කරන ලද සාමාජිකයක
මරණය, ඉල්ලා අස්වීම හෝ ධුරයෙන් ඉවත් කරනු ලැබීම හේතු
කොට ගෙන තම ධුරය කලින් හිස් කරතහොත් මිස, ඔහු තම පූර්ව
ජ්‍යාමියාගේ ධුර කාලයෙන් ඉකුත් නොවී ඇති කොටස සඳහා ධුරය
දැරිය යුතු ය.

(6) රෝගාතුර වීම, අබලතාව හෝ මාස තුනකට  නොඅඩු කාලයක්
තුළ ශ්‍රී ලංකාවෙන් බැහැරව සිටීම හේතු කොට ගෙන සභාවේ පත්
කරන ලද සාමාජිකයකුට තම ධුරයේ කාර්යය ඉටු කිරීමට තාවකාලි
කව නොහැකි වන අවස් ථාවක, අමාත්‍යවරයා වෙත ඒ බව ලිඛිතව
දැනුම් දීම ඒ සාමාජිකයාගේ කාර්යය විය යුතු ය. අමාත්‍යවරයා විසින්
6 වන වගන්තියේ (ඕ) ඡේදයේ විධිවිධාන කෙරෙහි සැලකිලිමත්ව,
ඒ සාමාජිකයා වෙනුවෙන් කටයුතු කිරීමට වෙනත් තැනැත්තකු
පත් කරනු ලැබිය හැකි ය.

( 7 ) ඉවත් කරනු ලැබීමෙන් හැර ධුරය හිස් කරන සභාවේ පත්
කරන ලද යම් සාමාජිකයෙක් නැවත පත් කිරීම සඳහා සුදුස් සෙක
වන්නේ ය.

9. සභාවේ යම් පුරප්පාඩුවක් හෝ සභාවේ සාමාජිකයකු පත්
කිරීමෙහි ලා යම් දෝෂයක් හෝ තිබීමේ හේතුව නිසාම පමණක්
සභාවේ කිසිම ක්‍රියාවක් හෝ කටයුත්තක් හෝ අවලංගු නොවිය
යුතුය.

10. (1) යටත් පිරිසෙයින් සැම මාස දෙකකට වරක හෝ
සභාවේ රැස්වීමක් පවත්වනු ලැබිය යුතුය.

(2) සභාපතිවරයා හෝ ඔහු පැමිණ නොමැති විටක අධ්‍යක් ෂවරයා
හෝ ඒ දෙදෙනාම පැමිණ නොමැති විටක පැමිණ සිටින සාමාජිකයන්
විසින් තෝරා පත් කර ගනු ලබන සාමාජිකයකු හෝ සභාවේ රැස්
වීම්වල මූලාසනය දැරිය යුතු ය.

(3) සභාවේ යම් රැස් වීමක දී තීරණය කළ යුතු සියලු ප්‍රශ්න පැමිණ
සිටින සාමාජිකයන්ගේ බහුතර ඡන්දයෙන් තීරණය කළ යුතු ය.
ඡන්ද සංඛ්‍යාව සමාන වූ අවස් ථාවක මූලාසනය දරන සාමාජිකයාට
තීරක ඡන්දයක් ඇත්තේය.

(4) සභාවේ යම් රැස්වීමක් සඳහා ගණ පූරණය සාමාජිකයන්
ගත දෙනකු විය යුතු අතර, මේ වගන්තියේ විධිවිධාන වලට යටත්ව
සභාව විසින් ස්වකීය කාර්ය පටිපාටිය විධිමත' කරගනු ලැබිය
හැකිය.

II වන කොටස
වෙරළ කලාපය කළමනා කරණය කිරීම

11. (1) නියමිත දිනයට පසු හැකි ඉක්මණින් වෙරළ කලාපය
සමීක්ෂණය කිරීමට අධ්‍යක් ෂවරයා විසින් කටයුතු සැලැස්විය යුතු
අතර, ඒ සමීක්ෂණයේ ප්‍රතිඵල පදනම් කරගත් වාර්තාවක් ඔහු
විසින් පිළියෙළ කළ යුතුය. පහත දැක්වෙන දෑ එ වාර්තාවෙහි
ඇතුළත් විය යුතු ය:-

(අ) වෙරළ කලාපයේ පිහිටි සියලු ඉදිකිරීම්, පාරවල්, කැණීම්,
වරායවල්, මෝයවල්, කස ලබිම් සහ වෙනත් කර්මාන්ත
පිළිබඳ ලැයිස් තුවක්;

(ආ) වෙරළ කලාපය ඇතුළත සොයා ගනු ලැබූ සියලු හිරිගල් පර
පිළිබඳ ලැයිස් තුවක්;

ඇ) වෙරළ කලාපය ඇතුළත පිහිටා ඇතැයි පැහැදිලි වී ඇති සහ
ඇතැයි සැක කරනු ලබන, වාණිජ වශයෙන් උපයෝගී කර
ගත හැකි සියලු ඛනිජ් ඉල්ලම් පිළිබඳ ලැයිස් තුවක්;

(ඈ) වෙරළ කලාපය ඇතුළත පිහිටි විනෝදාත්මක ස්නානය
සඳහා ඉතාමත් ම යෝග්‍ය ප්‍රදේශ ද ඇතුළුව ආගමික
වටිනාකමක් හෝ විශිෂ්ඨ දර්ශනය වටිනාකමක් හෝ
විනෝදාත්මක කාර්ය සඳහා වටිනාකමක් හෝ ඇති,
සියලු ප්‍රදේශ පිළිබඳ ලැයිස් තුවක්;

(ඉ) මත්ස්‍ය ජලාශ හෝ වනසත්ව නිජබිම් වශයෙන් ඇති වැද
ගත්කම දක්වමින් වෙරළ කලාපය ඇතුළත පිහිටි සියලු
මෝය බඩ ප්‍රදේශ හෝ තෙත් බිම් ප්‍රදේශ පිළිබඳ ලැයිස් තුවක්;

(ඊ) මත්ස්‍යයින් සහ බෙල්ලන් වසන ජලාශ, මුහුදු කෑම, වෙරළ
බඩ වෙනස් වීම් සහ ඒ හා ආශ්‍රිත කරුණු ඇතුළුව, වෙරළ
බඩ ප්‍රපංච හා සම්බන්ධ පර්යේෂණ සඳහා විශේෂ
වටිනාකමක් ඇති වෙරළ කලාපය ඇතුළත වූ සියලු
ප්‍රදේශ පිළිබඳ ලැයිස් තුවක්;

(උ) වාණිජ හෝ කාර්මික කාර්ය සඳහා හිරිගල්, වැලි, සිප්පිකටු
හෝ වෙනත් ද්‍රව්‍ය නිතිපතා ඉවත් කරනු ලබන වෙරළ
කලාපය ඇතුළත වූ සියලු ප්‍රදේශ පිළිබඳ ලැයිස් තුවක්;

(ඌ) මුහුදු කෑම් හේතුවෙන් නැති වී යන ගොඩබිම් ප්‍රමාණයේ
භූගෝලීය පිහිටීම දක්වමින් කරනු ලබන ප්‍රමාණකෘත
දර්ශනයක් ඇතුළුව වෙරළ කලාපය කෙරෙහි මුහුදු කෑමෙහි
බලපෑමේ ප්‍රමාණය පිළිබඳ තක් සේ රුවක්, එසේ ගොඩබිම

නැති වී යාමෙන් සිදුවන ආර්ථික හානිය පිළිබඳ ඇස්ත
මේන්තුවක් සහ එසේ නැති වී යාමට මිනිස් ක්‍රියාවලිය
හේතුභූත වී ඇති ප්‍රමාණය පිළිබඳ ඇස් තමේනතුවක්;

(එ) වෙරළ කලාපයෙන් ඉවත් කරනු ලබන වැලි, හිරිගල්, සිප්පි
කටු සහ වෙනත් ද්‍රව්‍යවල ප්‍රමාණයන් වෙනත් ප්‍රභවයන්
ගෙන් හෝ වෙනත් ද්‍රව්‍ය වලින් සපයනු ලැබිය හැක්කේ
කොතෙක් දුරට ද යන වග පිළිබඳ ඇස් තමේන්තුවක් සහ
එසේ කිරීමේ ආර්ථික ප්‍රායෝගිකතාව පිළිබඳ විශ්ලේෂණ
යක් ද සමඟ, වෙරළ කලාපයෙන් ඉවත් කරනු ලබන වැලි,
හිරිගල්, සිප්පිකටු සහ වෙනත් ද්‍රව්‍යවල ප්‍රමාණය පිළිබඳ
ඇස් තමේන්තුවක්; සහ

(ඒ) වෙරළ කලාපයෙන් හිරිගල්, වැලි, සිප්පිකටු, හෝ වෙනත්
ද්‍රව්‍ය ඉවත් කිරීමෙහි දී නිත්‍ය පදනමක් මත දැනට යොදවා
සිටින සියලු කම්කරුවන් භූගෝලීය ප්‍රදේශ අනුව සහ
ඔවුන්ගේ ක්‍රියාකාරිත් ව අනුව වර්ග කරන ලද සංගණන
යක්, ඒ කම්කරුවන්ගෙන් යැපෙන්නන් පිළිබඳ සංගණ
නයක් සහ ඒ කටයුතු වලින් ලබා ගන්නා ලද ඒක පුද්ගල
ආදායම පිළිබඳ ඇස් තමේන්තුවක්

(2) (1) වන උපවගන්තිය යටතේ වූ වාර්තාව සකස කිරීමේ දී
ආණ්ඩුවේ දෙපාර්තමේන්තු, ආයතන සහ වෙනත් නියෝජ්‍යායතන
විසින් රැස් කරන ලද හෝ සම්පාදනය කරන ලද අදාළ දත්ත සහ
තොරතුරු කෙරෙහි අධ්‍යක් ෂවරයා සැලකිලිමත් විය යුතු ය. තව
ඒ වාර්තාව සකස් කිරීමේ කාර්ය සඳහා අධ්‍යක් ෂවරයාට යුක්ති සහ
ගත ලෙස අවශ්‍ය විය හැකි එවැනි යම් දත්ත හෝ තොරතුරු සැපයීම
ඒ දෙපාර්තමේන් තුවල, ආයතනවල හෝ නියෝජ්‍යායතනවල ප්‍රධාන
යන්ගේ යුතුකම විය යුතුය.

12 (1) 11 වන වගන්තිය ප්‍රකාර කරන ලද සමීක් ෂණයේ ප්‍රතිඵල
පදනම් කරගත් (මෙහි මින් මතු " සැලැස්ම " යනුවෙන් සඳහන්
කරනු ලබන) වෙරළ කලාපය කළමනාකරණය කිරීමේ සවිස් තරාත
මක සැලැස්මක් නියමිත දිනයෙන් පසු අවුරුදු තුනක් ගත වීමට
පෙර අධ්‍යක් ෂවරයා විසින් සභාව වෙත ඉදිරිපත් කළ යුතු ය. පහත
දැක්වෙන දෑ ඒ සැලැස්මෙහි ඇතුළත් විය යුතු ය:—

(අ) වෙරළ කලාපයෙහි විශේෂ සංවර්ධන කටයුතු වල යෝග්‍යතාව
තීරණය කිරීමේ දී උපයෝගී කරගනු ලැබිය යුතු මාර්ගෝ
පදේශ ;

(ආ) වෙරළ කලාපය ඇතුළත පහත දැක්වෙන විෂයයන්
සම්බන්ධයෙන් වූ යෝජනා:-
(i) ඉඩම් පාවිච්චි කිරීම;
(ii) ප්‍රවාහන පහසුකම්;
(iii)ස්වාභාවික දර්ශන සහ වෙනත්
ස්වාභාවික සම්පත්
ආරක්ෂා කිරීම සහ කළමනාකරණය කිරීම;
(iv) විනෝද කටයුතු සහ සංචාරක කටයුතු;
(v) අපද්‍රව්‍ය බැහැර කිරීමේ පහසුකම්, වරායවල් සහ
විදුලි යන්ත්‍රාගාර ඇතුළුව පොදු කර්මාන්ත සහ
පහසුකම්;
(vi) ඛනිජ ද්‍රව්‍ය නිශ්කර්ෂණය කිරීම;
(vii) ජීවී සම්පත් ;
(viii) ජනාවාස ;
(ix) කෘෂිකර්මාන්තය ; සහ
(x) කර්මාන්ත;

(ඇ) ඇතැම් ප්‍රයෝජන සඳහා වෙරළ කලාපයෙහි ඉඩම් හෝ
ජල කොටස් වෙන් කිරීම සඳහා හෝ වෙරළ කලාපයේ
ඇතැම් ප්‍රදේශයන්හි ඇතැම් කටයුතු තහනම් කිරීම සඳහා
වූ යෝජනා;

(ඈ) වෙරළ කලාපය වඩා ඵලදායී ලෙස විධිමත් කිරීමේ සෘජු
ප්‍රතිඵලයක්  වශයෙන් විස්ථාපනය වන මිනිස් බලය
උපයෝගී කර ගැනීම සඳහා පරිපූර්ණ වැඩ සටහනක්; සහ

ඉ) වෙරළ සංරක්ෂණය කිරීමේ කාර්ය සම්බන්ධයෙන් ආණ්ඩුවේ
ප්‍රතිපත්ති සහ බලතල ශක් ක්තිමත් කිරීම සහ පර්යේෂණ
පැවැත්වීම සඳහා වූ නිර්දේශ.

(2) අධ්‍යක් ෂවරයා විසින් සභාව වෙත සැලැස් ම ඉදිරිපත් කරනු
ලැබූ දින සිට දින හැටක් ඇතුළත, සභාව විසින් සැලැස්ම සම්බන්ධ
යෙන් යම් සුළු වශයෙන් වූ වෙනස් කිරීම් වෙතොත්, ඒ සුළු වශ
යෙන් වූ වෙනස් කිරීම් කර, තාවකාලික ලෙස අනුමත කිරීම සඳහා
ඒ සැලැස්ම අමාත්‍යවරයා වෙත ඉදිරිපත් කළ යුතු ය.

(3) (1) වන උපවගන්තිය යටතේ අමාත්‍යවරයා වෙත සැලැස් ම
ඉදිරිපත් කරනු ලැබූ විට, අමාත්‍යවරයා විසින් එය මහජනයා විසින්
පරීක්ෂා කිරීම සඳහා ලබා ගැනීමට සැලැස් විය යුතුය. මහජනයා
විසින් 

පරීක්ෂා කිරීම සඳහා සැලැස්ම ලබා ගැනීමට සලස්වන ලද
දින සිට දින හැටක් ඇතුළත, ඒ පිළිබඳව වූ යම් අදහස් දැක්වීම්
කවර හෝ තැනැත්තකු විසින් අමාත්‍යවරයා වෙත ලිඛිතව ඉදිරිපත්
කළ හැකි ය.

(4) (3) වන උපවගන්තියෙහි සඳහන් දින හැටක කාලය අවසාන
යේ දී, ඒ උපවගන්තිය යටතේ අමාත්‍යවරයා වෙත ඉදිරිපත් කරන
ලද යම් අදහස් දැක වීම් කෙරෙහි සැලකිලිමත්ව, අවශ්‍ය යයි අමාත්‍ය
වරයා විසින් අදහස් කරන යම් මඳ වශයෙන් වූ වෙනස් කිරීම්
වෙතොත්, ඒවාට යටත්ව අමාත්‍යවරයා විසින් සැලැස්ම තාව
කාලිකව අනුමත කරනු ලැබිය හැකි අතර අවසාන අනුමතය සඳහා
ඔහු විසින් ඒ සැලැස්ම අමාත්‍ය මණ්ඩලය වෙත ඉදිරිපත් කරනු
ලැබිය යුතු ය. අමාත්‍ය මණ්ඩලය විසින් සැලැස්ම අනුමත කරනු
ලැබූ විට, අමාත්‍යවරයා විසින්, සැලැස්ම ගැසට් පත්‍රයෙහි පළ කරනු
ලැබීමට සැලැස් විය යුතු ය. එසේ පළ කරනු ලැබූ දිනයෙහි හෝ එහි
සඳහන් යපසු දිනයක හෝ සැලැස්ම ක්‍රියාත්මක විය යුතු ය.

(5) සැලැස්ම ක්‍රියාත්මක වන දිනයෙහි සිට ආරම්භ වන අවුරුදු
හතරක කාලය තුළ සහ සැලැස් මේ සෑම ප්‍රතිශෝධනයකම දින සිට
අවුරුදු හතරක කාලය ඇතුළත සැලැස්ම ප්‍රතිශෝධනය කරනු
ලැබිය යුතු අතර, (2) වන, (3) වන සහ (4) වන උපවගන්තිවල
විධිවිධාන, අවශ්‍ය වෙනස් කිරීම් සහිතව, ඒ සෑම ප්‍රතිශෝධනයක්
සම්බන්ධයෙන් ම අදාළ විය යුතුය.

(6) මහජනයා විසින් පෙර වෙරළ පාවිච්චි කිරීම හෝ වෙරළ
කලාපය ඇතුළත යම් සංවර්ධන කටයුත්තක් හෝ විධිමත් කෙරෙන
නියෝග ද ඇතුළුව සැලැස්මේ විධිවිධාන කිසිවක් බලගැන්වීම සඳහා
අවශ්‍ය නියෝග, සභාවේ නිර්දේශ මත අමාත්‍යවරයා විසින් සාදනු
ලැබිය හැකි ය.

(7) මහජනයා විසින් පෙර වෙරළ පාවිච්චි කිරීම සීමා කෙරෙන
හා පාලනය කෙරෙන හෝ වෙරළ කලාපය ඇතුළත යම් සංවර්ධන
කටයුත්තක් තහනම් කෙරෙන හෝ පාලනය කෙරෙන නියෝග ද
ඇතුළුව සැලැස්මේ විධිවිධාන කිසිවක් බල ගැන්වීම සඳහා අවශ්‍ය
නියෝග අමාත්‍යවරයා විසින් සාදනු ලැබිය හැකි ය.

13. නියමිත දිනයට පසු සහ සැලැස්ම ක්‍රියාත් ත්මක වන දිනයට
පෙර 14 වන වගන්තිය යටතේ අවසර පත්‍රයක් සඳහා අධ්‍යක්ෂ
වරයා වෙත ඉල් ලීමක් කරනු ලැබූ විට, ඒ වගන්තිය යටතේ අවසර
පත්‍රයක් නිකුත් කළ යුතු ද යන වග නිශ්චය කිරීමේ දී උපයෝගි
කරගනු ලැබිය යුතු උපමාන, අමාත්‍යවරයා විසින්, වෙරළ කලාපයේ
දීර්ඝ කාලීන ස්ථායිතාව, ඵලදායකත්වය සහ පරිසරයේ තත්ත්වය
කෙරෙහි සැලකිලිමත්ව නියම කළ හැකි ය.

111 වන කොටස
අවසර පත්‍ර පිළිබඳ කාර්ය පටිපාටිය

14. (1) වෙනත් යම් නීතියක විධිවිධාන වල කුමක් සඳහන් වුව
ද, අධ්‍යක් ෂවරයා විසින් තත් කාර්යය සඳහා නිකුත් කරන ලද
අවසර පත්‍රයක අධිකාරය යටතේ හැර කිසිම තැනැත්තකු විසින්
වෙරළ කලාපය ඇතුළත යම් සංවර්ධන කාර්යයක නිරත නොවිය
යුතුය.

(2) වෙරළ කලාපයේ දීර්ඝ කාලීන ස්ථායිතාව, ඵලදායකත්වය
සහ පරිසරයේ තත්ත්වය කෙරෙහි එම  සංවර්ධන කටයුතු වලින්
ඇතිවන බලපෑම් පිළිබඳව සැලකිලිමත්ව,(1) වන උපවගන්තිය
යටතේ නිකුත් කරනු ලබන අවසර පත්‍රයක් නෙ මැතිව, වෙරළ
කලාපය ඇතුළත නිරත විය හැකි සංවර්ධන කාර්ය වර්ග අමාත්‍ය
වරයා විසින් නියම කරනු ලැබිය හැකි ය.

(3) වෙරළ කලාපය ඇතුළත යම් සංවර්ධන කාර්යයක නිරත
වීමට අවසර පත්‍රයක් සඳහා වූ ඉල්ලීමක් නියමිත ආකාරයට
අධ්‍යක් ෂවරයා වෙත ඉදිරිපත් කරනු ලැබිය යුතු ය. එවැනි සෑම ඉල්ලී
මම නියමිත ආකෘතිය අනුව විය යුතු අතර නියමිත විස්තර
එහි ඇතුළත් විය යුතුය. තව ද නියමිත ගාස්තුව ඒ සමඟ ඉදිරිපත්
කරනු ලැබිය යුතුය.

15. යෝජිත සංවර්ධන කාර්යය -
(අ) වෙරළ කලාපය කළමනාකරණය කිරීමේ සැලැස්මට සහ ඒ
සැලැස්ම බලාත්මක කිරීමට සාදන ලද යම් නියෝගවලට
අනුකූල වන්නේ නම් හෝ ඉල්ලුම් පත්‍රය ලැබුනේ ඒ
සැලැස්ම ක්‍රියාත්මක වීමේ දිනයට පෙර නම් 13 වන වගන්
තිය යටතේ නියමිත උපමාන සෑහීමට පත් කර ඇත් නම්;
සහ

(ආ) වෙරළ කලාපයේ ස්ථායිතාව, ඵලදායකත්වය සහ පරිසර
යේ තත්ත්වය කෙරෙහි අන්‍යාකාරයකින් හානිකර බල
පෑමක් ඇති නොකරන්නේ නම්
මිස මේ කොටස යටතේ කිසිම අවසර පත්‍රයක් අධ්‍යක්ෂවරයා
විසින් නිකුත් කරනු නොලැබිය යුතු ය.

16. (1) වෙරළ කලාපය ඇතුළත සංවර්ධන කාර්යයක නිරත වීමට
අවසර පත්‍රයක් සඳහා ඉල්ලීමක් ලැබුණු විට ඒ සංවර්ධන කාර්යයට
අදාළ පරිසරය කෙරෙහි බලපෑම පිළිබඳ තක් සේරු කිරීමක් සපයන
ලෙස අධ්‍යක්ෂවරයා විසින් ඉල්ලුම්කරුට නියම කරනු ලැබිය හැකි
අතර, ඒ නියමය අනුව ක්‍රියා කිරීම ඉල්ලුම් කරුගේ යුතුකම විය
යුතුය. මේ වගන්තිය යටතේ සපයන ලද, පරිසරය කෙරෙහි බල
පෑම පිළිබඳ සෑම තක් සේරු කිරීමක ම නියම කරනු ලැබිය හැකි
යම් විස්තර ඇතුළත් විය යුතු ය.

(2) ඉල්ලුම්කරුවකු වෙත (1) වන උපවගන්තිය යටතේ
කරන ලද යම් නියමයක් අනුව ක්‍රියා කරමින් ඒ ඉල්ලුම්කරු විසින්
අධ්‍යක් ෂවරයා වෙත ඉදිරිපත් කරන ලද පරිසරය කෙරෙහි බලපෑම
පිළිබඳ තක් සේරුවක් ලැබුණු විට අධ්‍යක් ෂවරයා විසින්-
(අ) සභාවේ අදහස් කිසිවක් ඇත්නම්, ඒවා දැක්වීම සඳහා ඒ
තක් සේරුවේ පිටපතක් සභාව වෙත ඉදිරිපත් කළ යුතු
ය; තව ද

(ආ) ගැසට් පත්‍රයෙහි පළ කරනු ලබන දැන්වීමක් මගින්
ජනයා විසින් පරීක් ෂා කරනු ලැබීම පිණිස ඒ තක් සේ රුව
ලබා ගත හැකි ස්ථානය සහ වේලාවන් පිළිබඳව දැනුම්
දිය යුතුය. තව ද, ඒ පිළිබඳව යම් අදහස් දැක්වීම්
වෙතොත්, ඒ අදහස් දැක්වීම් ඉදිරිපත් කිරීමට මහජන
යාට ආරාධනය කළ යුතු ය.

(3) (අ) (1) වන උපවගන්තිය යටතේ සභාව වෙත පරිසරය
කෙරෙහි බලපෑම් පිළිබඳ තක්සේරුවක් ඉදිරිපත්
කරනු ලැබූ දින සිට දින හැටක් ඇතුළත, සභාව
විසින් ඒ පිළිබඳව යම් අදහස් දැක්වීම් වෙතොත් ඒ
අදහස් දැක්වීම් අධ්‍යක් ෂවරයා වෙත ඉදිරිපත් කරනු
ලැබිය යුතු ය;

(ආ) ඒ තක්සේරුවට අදාළ (2) වන උපවගන්තියේ (ආ)
ඡේදය යටතේ වූ දැන්වීමක් ගැසට් පත්‍රයෙහි පළ
කරන ලද දිනයෙහි සිට දින තිහක් ඇතුළත මහජන
යාගෙන් යම් තැනැත්තකුට ඒ පිළිබඳව, යම් අදහස්
දැක් වීම් වෙතොත් ඔහු විසින් ඒ අදහස් දැක් වීම්
අධ්‍යක් ෂවරයා වෙත ඉදිරිපත් කරනු ලැබිය හැකිය.

(4) වෙරළ කලාපය ඇතුළත සංවර්ධන කාර්යයක නිරත වීමට
යම් තැනැත්තකුට බලය දෙමින් 14 වන වගන්තිය යටතේ අවසර
පත්‍රයක් නිකුත් කළ යුතු ද යන වග තීරණය කිරීමේ දී ඒ කාර්ය
යට අදාළ පරිසරය කෙරෙහි බලපෑම පිළිබඳ තක්සේරුව සම්බන්ධ
යෙන් ( 3 ) වන උපවන්තිය යටතේ යම් අදහස් දැක්වීම් කර
තිබුනේ නම් ඒ අදහස් දැක්වීම් කෙරෙහි ද ජාතික රාජ්‍ය සභාවේ
1978 අංක 41 දරන නාගරික සංවර්ධන අධිකාරිය පනතේ විධිවිධාන
යටතේ නාගරික සංවර්ධන ප්‍රදේශයක් ලෙස ප්‍රකාශිත යම් ප්‍රදේශ
යක නාගරික සංවර්ධන අධිකාරිය විසින් ආරම්භ කරන ලද සංවර්
ධන යෝජනා ක්‍රම කිසිවක් කෙරෙහි ද අධ්‍යක් ක්ෂවරයා සැලකිලිමත්
විය යුතු ය.

(5 ) (3) වන උපවගන්තිය යටතේ කරන ලද අදහස් දැක්වීම්
කිසිවක් තමා වෙත ලැබී දින හැටක් ඇතුළත අධ්‍යක් ක්ෂවරයා
විසින් (4) වන උපවගන්තියෙහි සඳහන් තීරණය කළ යුතුය.

17. වෙරළ කලාපය කළමනා කරණය කිරීමේ සැලැස්ම හෝ
වෙරළ සංරක්ෂණය කිරීම සඳහා වූ යම් වැඩ යෝජනා ක්‍රමයක්
කෙරෙහි සැලකිලිමත්ව වෙරළ කලාපයේ නිසි කළමනාකාරිත් වය
සඳහා අවශ්‍ය යයි අධ්‍යක් ෂවරයා සලකන යම් කොන්දේසි, මේ
කොටස යටතේ නිකුත් කරනු ලබන යම් අවසර පත්‍රයක අධ්‍යක්ෂ
වරයා විසින් ඇතුළත් කරනු ලැබිය හැකි ය.

18. (1) 14 වන වගන්තිය යටතේ නිකුත් කරනු ලබන අවසර
පත්‍රයක් අධ්‍යක්ෂවරයා විසින් එහි නියම කරනු ලබන යම් කාල
යක් තුළ බලාත්මකව පැවතිය යුතු ය.

(2) අවසර පත්‍ර හිමියකු විසින්, ඒ අවසර පත්‍රයේ කාලය
ඉකුත් වීමේ දිනයට එක් මාසයකට නොඅඩු කාලයකට පෙර ඒ
අවසර පත්‍රය අලුත් කිරීම සඳහා ඉල්ලුම් කළ හැකි ය. අවසර පත්‍ර
යක් අලුත් කිරීම සඳහා වූ ඉල්ලීමක් නියමිත ආකෘතියෙහි විය යුතු
අතර නියමිත ගාස්තුව ඒ සමඟ ඉදිරිපත් කළ යුතුය.

(3 ) අවසර පත්‍ර හිමියකු විසින් ඒ අවසර පත්‍රය වෙනත් තැනැත්
තකුට පැවරීමට අපේක්ෂා කරන අවස් ථාවක, ඔහු විසින් ඒ පැවරීම
සඳහා අවසරය අධ්‍යක් ෂවරයාගෙන් ඉල්ලා සිටිය හැකි අතර, නියමිත
ගාස්තුව ගෙවීමට යටත්ව, අධ්‍යක්ෂවරයා විසින් ඒ පැවරීමට
අවසරය නියමයක් මගින් දෙනු ලැබිය හැකි ය.

19. (අ) අවසර පත්‍ර හිමියා විසින් යම් අවසර පත්‍රයක් ඇතුළත්
කොන්දේ සිවලින් යම් කොන්දේසියක් කඩ කර ඇති
බවට ; හෝ
(ආ) වෙරළ කලාපයේ නිසි කළමනාකාරිත් වය සඳහා
අවසර පත්‍රය වෙනස් කිරීම හෝ ප්‍රත්‍යාදිෂ්ට කිරීම
හෝ අවශ්‍ය සහ අවස් ථාවෝ චිත බවට
අධ්‍යක් ෂවරයා සෑහීමට පත්වන්නේ නම්, 14 වන වගන්තිය යටතේ
නිකුත් කරන ලද යම් අවසර පත්‍රයක ඇතුළත් කොන්දේසි වෙනස්
කරමින් නැතහොත් ඒ අවසර පත්‍රය ප්‍රත්‍යාදිෂ්ට කරමින් හෝ
නියමයක් අධ්‍ය ක්ෂවරයා විසින් කළ හැකි ය.

14 වන වගන්තිය යටතේ නිකුත් කරන ලද අවසර පත්‍රයක ඇති
කොන්දේසි වෙනස් කරමින් හෝ ඒ අවසර පත්‍රය ප්‍රත්‍යාදිෂ්ට
කරමින් හෝ අධ්‍යක් ක්ෂවරයා විසින් කරන ලද නියමයක ඊට හේ තු
දක්වා තිබිය යුතුය. තව ද ඒ නියමයේ පිටපතක් අවසර පත්‍ර
හිමියා වෙත භාර දෙනු ලැබීමට අධ්‍යක් ක්ෂවරයා විසින් සැලැස්විය
යුතුය.

20. (1) අවසර පත්‍ර හිමියා විසින් යම් වැඩ යෝජනා ක්‍රමයක්
ක්‍රියාවෙහි යෙදවිය යුතු යයි 14 වන වගන්තිය යටතේ නිකුත් කරන
ලද අවසර පත්‍රයක ඇතුළත් යම් කොන්දේසියක් මගින් අණ කර
ඇත්තා වූද ඒ වැඩ යෝජනා ක්‍රමය ක්‍රියාවෙහි යෙදවීම අවසර පත්‍ර
හිමියා විසින් පැහැර හැර ඇත්තා වූ ද අවස්ථාවක, අධ්‍යක් ෂවරයා
විසින්, ලිඛිත දැන්වීමක් මගින්, ඒ දැන්වීමෙහි සඳහන් යම්
කාලයක් ඇතුළත ඒ වැඩ යෝජනා ක්‍රමය ක්‍රියාවෙහි යෙදවීම ආරම්භ
කරන ලෙස අවසර පත්‍ර හිමියාට අණ කළ හැකි ය.

(2) (1) වන උපවගන්තිය යටතේ දැන්වීමක් නිකුත් කරනු
ලැබුවේ යම් තැනැත්තකු වෙත ද ඒ තැනැත්තා විසින්, ඒ දැන
වීමෙහි සඳහන් වැඩ යෝජනා ක්‍රමය එහි සඳහන් කාලය ඇතුළත
ක්‍රියාවෙහි යෙදවීම පැහැර හරින අවස් ස්ථාවක, ඊට කරුණු දැක්වීමට
අවස්ථාවක් ඒ තැනැත්තාට දීමෙන් පසුව අධ්‍යක් ක්ෂවරයා විසින්
එ වැඩ යෝජනා ක්‍රමය ක්‍රියාවෙහි යෙදවිය හැකි අතර ඒ සම්බන්ධ
යෙන් දරන ලද වියදම් ඒ තැනැත්තාගෙන් අය කර ගැනීමට
අධ්‍යක් ෂවරයාට හිමිකම ඇත්තේ ය.

21. 14 වන වගන්තිය යටතේ අවසර පත්‍රයක් නිකුත් කිරීම
ප්‍රති ක්ෂේප කරමින් අධ්‍යක් ක්ෂවරයා විසින් කරන ලද නියමයකින්
හෝ, එවැනි යම් අවසර පත්‍රයක් පැවරීමට අවසර දීම ප්‍රතික්ෂේප
කරමින් 18 වන වගන්තියේ (3) වන උපවගන්තිය යටතේ
අධ්‍යක්ෂවරයා විසින් කරන ලද නියමයකින් හෝ, එවැනි යම්
අවසර පත්‍රයක ඇතුළත් කොන්දේසි වෙනස් කරමින් හෝ එවැනි
යම් අවසර පත්‍රයක් ප්‍රත්‍යාදිෂ්ට කරමින් 19 වන වගන්තිය යටතේ
අධ්‍යක්ෂවරයා විසින් කරන ලද නියමයකින් හෝ 20 වන වග
තියේ (1) වන උපවගන්තිය යටතේ අධ්‍යක්ෂවරයා විසින් කරන
ලද අණ කිරීමකින් හෝ අතෘප්තියට පත් යම් තැනැත්තකු විසින්,
අවස් ථාවෝචිත පරිදි, ඒ අණ කිරීම හෝ ඒ නියමය නියම කෙරෙන
දැන්වීමේ දින සිට දින තිහක් ඇතුළත ඊට විරුද්ධව අභියාචනයක්
වෙරළ සංරක් ෂණය පිළිබඳ විෂයය භාර අමාත්‍යවරයාගේ අමාත්‍යාංශ
යේ ලේකම්වරයා වෙත ඉදිරිපත් කළ හැකිය. එවැනි යම් අභියාචන
යක් සම්බන්ධයෙන් ලෝකවරයාගේ තීරණය අවසානාත්මක
වන්නේය.

22. හාරා ඉවත් කරනු ලබන ද්‍රව්‍ය අධ්‍යක්ෂවරයා විසින් අනුමත
කරනු ලැබූ බැහැර කිරිමේ ප්‍රදේශවල තැන්පත් කරනු ලබන්නේ
නම්, දැනට පවත්නා යාත්‍රා කිරීමේ ඇලවල් නඩත්තු කිරීම හෝ
හෑරීම හෝ සඳහා 14 වන වගන්තිය යටතේ අවසර පත්‍රයක් ලබා
ගැනීමට යම් තැනැත්තකුට නියම කරනු ලබන්නේ යයි මේ පනතේ
කොටසෙහි කිසිවක් තේරුම් නොකළ යුතුය.

IV වන කොටස
සාමාන්‍ය විධිවිධාන

23. (1) 14 වන වගන්තියේ කුමක් සඳහන් වුව ද, නියමිත දින
යට ඉහතින්ම වූ දිනයෙහි බලපැවැත් වූ නීතියට අනුව නීත්‍යනුකූල
වූ, වෙරළ කලාපය ඇතුළත යම් සංවර්ධන කාර්යයක ඒ නියමිත
දිනයට ඉහතින්ම වූ දිනයෙහි නිරතව සිටි යම් තැනැත්තකු විසින්,
ඒ කාර්යය සම්බන්ධයෙන් 14 වන වගන්තිය යටතේ අවසර
පත්‍රයක් සඳහා වූ ඉල්ලීමක් නියමිත දිනයේ සිට දින විස්සක්
ඇතුළත කරනු ලබන අවස්ථාවක, ඒ ඉල්ලීම නිශ්චය කරනු ලබන
තෙක් ඒ  තැනැත්තා ඒ කාර්යයෙහි නිරත වීම නීත්‍යනුකූල විය
යුතු ය.

(2) (1) වන උපවගන්තියෙහි සඳහන් තැනැත්තකු විසින් 14,
වන වගන්තිය යටතේ අවසර පත්‍රයක් සඳහා කරන ලද ඉල් ලීමක්
අධ්‍යක් ෂවරයා විසින් ප්‍රතික් ෂේප කරනු ලැබූ අවස්ථාවක, ඒ
ඉල්ලීම කරනු ලැබුවේ යම් සංවර්ධන කාර්යයක් සම්බන්ධයෙන් ද
ඒ සංවර්ධන කාර්යය සඳහා හෝ ඒ සම්බන්ධයෙන් හෝ පාවිච්චි
කරන ලද යම් උපකරණයක් නැතහොත් තිරවුරු එ ප්‍රතික්ෂේප
කිරීමේ ප්‍රතිඵලයක් වශයෙන් අත් හැර දැමීමට සිදුවන අවස් ථාවක,
එසේ අත හැර දමන ලද උපකරණ හෝ තිරවුරු වෙනුවෙන් සාධාරණ
වන්දියක් ලැබීමට ඒ තැනැත්තාට හිමිකම ඇත්තේය.

24. (1) අධ්‍ය ක්ෂවරයා විසින් හෝ ඔහු විසින් ලියවිල්ලකින්
බලය දෙනු ලැබූ යම් නිලධරයකු විසින් හෝ සැලැස්ම කෙරෙහි
සැලකිලිමත්ව නියම කරනු ලබන යම් කොන්දේ සිවලට යටත්ව,
පෙර වෙරළේ හෝ වෙරළ කලාපය ඇතුළත පිහිටි මුහුදු පත්ලේ
හෝ යම් කොටසක් පරිහරණය කිරීම සඳහා අවුරුදු තුනක්
ඉක්මවන යම් කාලයකට අවසර පත්‍ර නිකුත් කරනු ලැබිය හැකි ය.
පරීක්ෂණයකින්

(2) අවශ්‍ය යයි අධ්‍යක්ෂවරයා සලකන
පසු, අවසර පත්‍රයට අදාළ කොන්දේසි කිසිවක් අවසර පත්‍රය
දරන්නා විසින් කඩ කර ඇති බවට ඔහු සෑහීමට පත්වන්නේ නම්,
අධ්‍යක් ෂවරයා විසින් ඒ අවසර පත්‍රය අවලංගු කරනු ලැබිය හැකි ය.

(3) අධ්‍යක්ෂවරයා විසින් හෝ අධ්‍යක් ක්ෂවරයා විසින් ලියවිල්ල
කින් බලය දෙනු ලැබූ යම් නිලධරයකු විසින් හෝ (4) වන උප
වගන්තිය යටතේ අවසර පත්‍රයක් නිකුත් කිරීම ප්‍රතික්ෂේප
කරමින් හෝ (2) වන උපවගන්තිය යටතේ අවසර පත්‍රයක් අවලංගු
කරමින් හෝ කරන ලද යම් නියමයකින් අතෘප්තියට පත් යම්
තැනැත්තකු විසින් වෙරළ සංරක්ෂණය පිළිබඳ විෂයය භාර අමාත්‍ය
වරයාගේ අමාත්‍යාංශයේ ලේකම්වරයා වෙත ඊට විරුද්ධව අභියාච
නය කළ හැකිය. එවැනි යම් අභියාචනයක් සම්බන්ධයෙන් ලේකම්
වරයා විසින් කරනු ලබන තීරණය අවසානාත්මක වන්නේ ය.

25. (1) යම් අපද්‍රව්‍යයක් හෝ ආගන්තුක ද්‍රව්‍යයක් ඇතුළු
වීමෙන් හෝ භෞතික ක්‍රියාකාරකමකින් වෙරළ කලාපයේ ජලයේ
තත්ත්වය හෝ වෙරළ කලාපයේ ස්ථායිතාව හෝ කෙරෙහි හානි
කර බලපෑමක් ඇති වන බව අධ්‍යක් ෂවරයා විසින් සොයා ගනු
ලබන අවස්ථාවක, ඔහු විසින්, -

(අ) ඒ අපද්‍රව්‍යයෙහි හෝ ආගන්තුක ද්‍රව්‍යයෙහි හෝ ප්‍රභවය
වෙරළ කලාපය ඇතුළත නම් නැතහොත් ඒ ක්‍රියාකාරකම
ඇත්තේ වෙරළ කලාපයෙහි නම් ලිඛිත දැන්වීමක් මගින්,
ඒ දැන්වීමෙහි සඳහන් නිරවද්‍ය කිරීමේ ක්‍රියාමාර්ග ගන්නා
ලෙස හෝ ඒ ක්‍රියා කාර කමින් වැළකෙන ලෙස ඒ සම්බන්ධ
යෙන් වගකිව යුතු තැනැත්තාට නියම කළ යුතුය; තව

(ආ) ඒ අපද්‍රව්‍යයෙහි හෝ ආගන්තුක ද්‍රව්‍යයෙහි ප්‍රභවය හෝ ඒ
ක්‍රියාකාරකම වෙරළ කලාපය ඇතුළත නොවේ නම්, ඒ
ඇතුළුවීම හෝ ක්‍රියාකාරකම වැළැක්වීම පිණිස අවශ්‍ය
පියවර ගන්නා ලෙස උචිත පළාත් පාලන ආයතනයෙන්
හෝ නියෝජ්‍යායතනයෙන් හෝ ඉල්ලීමක් කළ යුතු ය.

(2) (1) වන උපවගන්තියේ (ආ) ඡේදය යටතේ අධ්‍යක්ෂ
වරයා විසින් ඉල්ලීමක් කරනු ලැබූ යම් පළාත් පාලන ආයතනයක්
හෝ නියෝජ්‍යායතනයක් විසින් ඒ ඉල්ලීම අනුව ක්‍රියා කිරීමට
ස්වකීය බලය ඇතුළත සියලු පියවර ගනු ලැබිය යුතුය. එවැනි යම්
ඉල්ලීමක් අනුව ක්‍රියා කිරීමට පළාත් පාලන ආයතනයකට නොහැකි
වේ නම් ඒ පළාත් පාලන ආයතනය විසින් ඒ බව අධ්‍යක ෂවරයා
වෙත දැනුම් දිය හැකි අතර එසේ දැනුම් දෙනු ලැබූ විට ඒ ඇතුළු
වීම හෝ ක්‍රියාකාරකම වැළැක් වීම පිණිස අවශ්‍ය පියවර අධ්‍යක්ෂ
වරයා විසින් ගනු ලැබිය යුතුය.

26. අධ්‍යක් ෂවරයා විසින් හෝ ඔහු විසින් සාමාන්‍යයෙන් හෝ
විශේෂයෙන් ලියවිල්ලකින් බලය දෙනු ලැබූ යම් නිලධරයකු බලතල.
විසින් හෝ වෙරළ කලාපය ඇතුළත වූ යම් ඉඩමකට යුක්ති සහගත
යම් වෙලාවක දී ඇතුළුව, යම් වැඩ යෝජනා ක්‍රමයක් ක්‍රියාවේ
යෙදවීමේ හෝ මේ පනත යටතේ නිකුත් කරන ලද යම් අවසර
පත්‍රයක සඳහන් කොන්දේසි අනුව ක්‍රියා කරනු ලබන්නේ ද
නැතහොත් ක්‍රියා කරනු ලැබීද යන වග නිසැකව දැන ගැනීමේ හෝ
මේ පනත යටතේ හෝ ඒ යටතේ සාදන ලද යම් නියෝගයක යම්
බලයක් ක්‍රියාත්මක කිරීමට හෝ යම් කර්තව්‍යයක් ඉටුකිරීමට මූලික
වූ හෝ ආනුෂංගික වූ යම් සමීක්ෂණයක්, පරීක්ෂණයක් හෝ
විමර්ශනයක් කිරීමේ කාර්යය සඳහා සාධාරණ ලෙස අවශ්‍ය යම්
ක්‍රියා කිරීම නීත්‍යනුකූල විය යුතු ය.

27. මේ පනත යටතේ නිකුත් කරන ලද අවසර පත්‍රයක අධිකා
රය යටතේ වෙරළ කලාපය ඇතුළත යම් සංවර්ධන කාර්යයක නිරත
වී සිටින යම් තැනැත්තකු වෙත අධ්‍යක්ෂවරයා විසින් යවනු ලබන
ලියවිල් ලකින් වූ දැන්වීමක් මගින්, ඒ දැන්වීමෙහි නියම කරනු
ලබන වාර්තා සහ තොරතුරු තමා වෙත සපයන ලෙස අධ්‍යක්ෂ
වරයා විසින් ඒ තැනැත්තාට නියම කළ හැකි අතර, ඒ දැන්වීමෙහි
නියමයන් අනුව ක්‍රියා කිරීම ඒ තැනැත්තාගේ යුතුකම විය යුතුය.

28. (1) 14 වන වගන්තියේ විධිවිධාන කඩ කරමින් ක්‍රියා කරන
යම් තැනැත්තකු මේ පනත යටතේ වරදක් කරන අතර, මහෙස්
ත්‍රාත්වරයකු ඉදිරියෙහි පැවැත්වෙන ලඝු නඩු විභාගයකින්
වරදකරු කරනු ලැබූ විට, පළමුවරට කරන ලද වරදක් සම්බන්ධ
යෙන් නම් රුපියල් පන්සියයකට නොඅඩු වූද රුපියල් විසි පන්
දහසක් නොඉක්මවන්නා වූද දඩයකට හෝ එක් අවුරුද්දක්
නොඉක්මවන කාලයක් සඳහා දෙයාකාරයෙන් එක් ආකාරයක
බන්ධනාගාරගත කිරීමකට හෝ ඒ දඩය සහ බන්ධනාගාරගත
කිරීම යන දඬුවම් දෙකටම හෝ දෙවන වරට කරන ලද නැතහොත්
තදනන් තර වරදක් සම්බන්ධයෙන් නම් රුපියල් එක් දහසකට
නොඅඩු වූද රුපියල් පනස් දහසක් නොඉක්මවන්නා වූ ද දඩයකට
හෝ අවුරුදු දෙකක් නොඉක්මවන කාලයක් සඳහා දෙයාකාරයෙන්
එක් ආකාරයක බන්ධනාගාරගත කිරිමකට හෝ ඒ දඩය සහ
බන්ධනාගාරගත කිරීම යන දඬුවම් දෙකටම හෝ ඔහු යටත් විය
යුතුය.

(2) (1) වන උපවගන්තිය යටතේ වූ වරදක් සම්බන්ධයෙන්
යම් තැනැත්තකු වරදකරු කරනු ලැබූ විට, ඒ වරද සිදු කිරීමෙහිලා
හෝ ඒ සම්බන්ධයෙන් හෝ පාවිච්චි කරන ලද යම් යාත්‍රාවක්,
නැවක්, බෝට්ටුවක්, වාහනයක්, උපකරණයක් හෝ යන්ත්‍රයක්
ඒ යාත්‍රාවෙහි, නැවෙහි, බෝට්ටුවෙහි හෝ වාහනයෙහි තිබී සොයා
ගනු ලබන යම් භාණ්ඩයක් හෝ ද්‍රව්‍යයක්ද සමඟ රාජ්‍යසන්තක
බව ප්‍රකාශ කරමින් මහෙස්ත්‍රාත් වරයා විසින් ආඥාවක් කරනු ලැබිය.
හැකිය. ඒ ආඥාව කරනු ලැබූ විට ආඥාවෙහි සඳහන් දේ පළ
නිරපේක්ෂ වශයෙන් රාජ්‍යය සතු විය යුතුය. ඒ සතු වීම -

(අ) රාජ්‍යසන්තක කිරීමේ ආඥාවට විරුද්ධව අභියාචනාධිකරණය
වෙත අභියාචනයක් ඉදිරිපත් කරනු ලැබිය හැකිවන්නේ
යම් කාලයක් ඇතුළතද ඒ කාලය ඉකුත් වීමෙන් පසුව;
හෝ
(ආ) රාජ්‍යසන් තර්ක කිරීමේ ආඥාවට විරුද් ධව අභියාචනාධි
කරණය වෙත අභියාචනයක් ඉදිරිපත් කරනු ලැබ ඇති
අවස්ථාවක, රාජ්‍යසන්තක කිරීමේ ආඥාව ස්ථිර කරමින්
හෝ අනුමත කරමින් අභියාචනය තීරණය කරනු ලැබූ විට;
හෝ
බලාත්මක විය යුතු ය:

එසේ වුවද යම් යාත්‍රාවක්, නැවක්, බෝට්ටුවක්, වාහනයක්,
උපකරණයක්, යන්ත්‍රයක්, භාණ්ඩයක් හෝ ද්‍රව්‍යයක් වරද සම්බන්
ධයෙන් වරදකරු කරනු ලැබූ තැනැත්තා නොවන වෙනත් තැනැත්
තකුට අයත් බව ඔප්පු කරනු ලැබුවහොත්, සහ වරද සිදු කිරීමෙහි ලා
හෝ ඒ සම්බන්ධයෙන් එය පාවිච්චි කරනු ලබන්නේ යයි තමා
දැන නොසිටි බව ඒ වෙනත් තැනැත්තා විසින් අධිකරණය සෑහීමට
පත් කරනු ලැබුවහොත් ඒ යාත්‍රාව, නැව, බෝට්ටුව, වාහනය, උප
කරණය, යන්ත්‍රය, භාණ්ඩය හෝ ද්‍රව්‍යය මුදාහරිමින් අධිකරණය
විසින් අඥාවක් කරනු ලැබිය හැකි ය.

29. (අ) 25 වන වගන්තියේ (1) වන උපවගන්තියේ (අ)
ඡේදය යටතේ අධ්‍යක් ෂවරයා විසින් යවන ලද
දැන්වීමක නියම අනුව ක්‍රියා කිරීම පැහැර
හරින්නා වූ;

(ආ) අධ්‍යක් ෂවරයා වෙත හෝ යම් නිලධරයකු වෙත
පවරන ලද යම් බලයක් ක්‍රියාත්මක කිරීමේ දී
ඒ අධ්‍යක්ෂවරයාට හෝ ඒ නිලධරයාට ප්‍රති
රෝධය පාන්නා වූ හෝ බාධා පමුණුවන්නා වූ;
(ඈ) 27 වන වගන්තිය යටතේ නිකුත් කරන ලද
දැන වීමක නියම අනුව ක්‍රියා කිරීම පැහැර
හරින්නා වූ;

(ඈ ) 27 වන වගන්තිය යටතේ අධ්‍යක් ෂවරයා විසින්
නිකුත් කරන ලද දැන්වීමක් අනුව ක්‍රියා කිරීමේ
දී තමා විසින් සපයන ලද යම් වාර්තාවක හෝ
තොරතුරක අසත්‍ය හෝ සාවද්‍ය බව තමා දන්නා
යම් ප්‍රකාශයක් කරන්නා වූ

යම් තැනැත්තකු මේ පනත යටතේ වරදකට වරදකරු වන අතර
මහෙස්ත්‍රාත්වරයකු ඉදිරියෙහි පැවැත්වෙන ලඝු නඩු විභාගයකින්
පසු වරදකරු කරනු ලැබූ විට රුපියල් එක්දහස් පන්සියයකට
නොඅඩු වූ ද රුපියල් විසිපන් දහසක් නොඉක්මවන්නා වූ ද දඩය
කට හෝ මාස හයක් නොඉක් මවන්නා වූ කාලයක් සඳහා දෙයාකාර
යෙන‍් එක් ආකාරයක බන්ධනාගාරගත කිරීමකට හෝ ඒ දඩය හා
බන්ධනාගාරගත කිරීම යන දඬුවම් දෙකටම හෝ ඔහු යටත් විය
යුතුය.

:39. (1) මේ පනත යටතේ වරදකට වරද කරු වන සෑම අතිරේක
තැනැත්තකුම, 28 වන සහ 29 වන වගන්ති යටතේ නියම කර දඩය
ඇති දඩවලට අතිරේකව, වරද කරු කරනු ලැබීමෙන් පසු වරද
නොකඩව කරගෙන යනු ලබන එක් එක් දිනය සඳහා රුපියල්
පන්සියයක් නොඉක්මවන දඩයකට යටත් විය යුතුය.

(2) මේ පනත, ඔත්තු සපයන්නන්ට තෑගි දීමේ ආඥාපනතේ උප
ලේඛනයෙහි දක්වා ඇති ප්‍රඥප්තියක් ලෙස සලකනු ලැබිය යුතු ය.
31. (1) කිසිම තැනැත්තකු විසින් නියමිත දින සිට වෙරළ
වෙරළ කලාපයෙහි යම් කොටසක අනවසරයෙන් කරන ලද කිසියම් ඉදි
කිරීමක්, නිවාසයක්, ගෙපතක්, මඩුවක් හෝ වෙනත් ගොඩ
නැගිල්ලක් ඉදිකිරීම හෝ ගොඩ නැඟීම හෝ කරනු නොලැබිය
යුතුය.

( 2 ) ඒ ඉදි කිරීමෙහි, නිවාසයෙහි, ගෙපතෙහි, මඩුවෙහි හෝ
වෙනත් ගොඩ නැගිල්ලෙහි ප්‍රකටව පෙනෙන යම් කොටසක
දැන්වීමක් ඇලවීමෙන් අවස්ථාවෝචිත පරිදි, අයිතිකරු හෝ පදිංචිකරු
වෙත කරනු ලබන දැනුම් දීමක් මඟින් අධ්‍යක්ෂවරයා විසින්, ඒ
උන් වීමෙහි ඔහු විසින් සඳහන් කරනු ලබන යම් කාලයක් ඇතුළත,
ඒ අනවසරයෙන් කරන ලද ඉදි කිරීම, නිවාසය, ගෙපත, මඩුව
වෙනත් ගොඩ නැගිල්ල බිඳ හෙළා ඉවත් කරන ලෙස එහි අයිති
කරුට හෝ පදිංචිකරුට විධාන කරනු ලැබිය හැකිය.

(3) (2) වන උපවගන්තිය යටතේ අධ්‍යක් ෂවරයා විසින් කරන
ලද යම් විධානයකින් අතෘපතියට පත් යම් තැනැත්තකු විසින්,
දැන්වීම අලවනු ලැබූ දින සිට දින තුනක් ඇතුළත ඊට විරුද්ධව
වෙරළ සංරක් ෂණය විෂයය භාර අමාත්‍යවරයාගේ අමාත්‍යාංශයේ
ලේකම්වරයා වෙත අභියාචනය කළ හැකි ය. එවැනි අභියාචනයක්
සම්බන්ධයෙන් ලේකම්වරයාගේ තීරණය අවසානාත්මක විය
යුතු ය.

(4) දැන්වීමෙහි සඳහන් කාලය ඇතුළත හෝ අභියාචනය ප්‍රතික්
ෂේප කරනු ලැබූ විටෙක ලේකම්වරයා විසින් නියම කරනු ලබන යම්
කාලයක් ඇතුළත හෝ එවැනි යම් ඉදි කිරීමක්, නිවාසයක්, ගෙප
තක්, මඩුවක් හෝ වෙනත් ගොඩනැගිල්ලක් බිඳ හෙළා ඉවත් කර
නොමැති අවස් ථාවක, අධ්‍යක් ෂවරයා විසින් ඒ ඉදි කිරීම, නිවාසය.
ගෙපත, මඩුව හෝ වෙනත් ගොඩනැගිල්ල බිඳ හෙළා ඉවත් කරනු
ලැබීමට සැලැස් විය යුතු අතර, එසේ කිරීමෙහි ලා අධ්‍යක් ෂවරයා
විසින් දරන ලද වියදම් රජයට ලැබිය යුතු ණයක් වශයෙන් එහි
අයිතිකරුගෙන් හෝ පදිංචිකරුගෙන් හෝ අයකර ගනු ලැබීය
යුතු ය.

32. (1) මේ පනත යටතේ යම් කාරණයක්
නියෝග සෑදීමට බලය දී තිබේ ද නැතහොත් යම් කාරණයක් සම්
බන්ධයෙන් නියෝග සැදීමට නියම කර තිබේ ද එවැනි යම් කාරණ
යක් සම්බන්ධයෙන් අමාත්‍යවරයා විසින් නියෝග සාදනු ලැබිය
හැකි ය.

(2) අමාත්‍යවරයා විසින් සාදන ලද සෑම නියෝගයක් ම ගැසට්
පත්‍රයෙහි පළ කරනු ලැබිය යුතු අතර, ඒ නියෝග, එසේ පළ කරනු
ලැබූ දිනයෙහි හෝ නියෝගයෙහි සඳහන් යම් පසු දිනයක හෝ
ක්‍රියාත්මක විය යුතු ය.

(3) අමාත්‍යවරයා විසින් සාදනු ලබන සෑම නියෝගයක් ම ගැසට්
පත්‍රයෙහි පළ කරනු ලැබීමෙන් පසු හැකි පහසු ඉක්මණින් අනු
මතය සඳහා පාර්ලිමේන්තුව වෙත ඉදිරිපත් කරනු ලැබිය යුතු ය.
එසේ අනුමත කරනු නොලැබූ යම් නියෝගයක් එහි අනනුමතයේ
දින සිට, එහෙත් ඒ යටතේ කලින් කරන ලද කිසිවකට හානියක්
නොමැතිව, පරිච්ඡින්න කරනු ලැබූ ලෙස සලකනු ලැබිය යුතු ය.
යම් නියෝගයක් යම් දිනයක සිට එසේ පරිච්ඡින්න කරනු ලැබු
ලෙස සලකනු ලැබේ ද ඒ දිනය පිළිබඳ දැන්වීම ගැසට් පත්‍රයෙහි පළ
කරනු ලැබිය යුතුය.

33. (1) රජයේ ඉඩම් ආඥාපනතේ 62 වන වගන්තිය යටතේ
දිසාපතිවරයකු විසින් හෝ නියමිත නිලධරයකු විසින් හෝ නිකුත්
කරන ලද සෑම අවසර පත්‍රයක්ම, මේ පනතේ 24 වන වගතියේ
(1) වන උපවගන්තිය යටතේ නිකුත් කරන ලද අවසර පත්‍රයක්
ලෙස සලකනු ලැබිය යුතු ය.

(2) රජයේ ඉඩම් ආඥාපනතේ 59 වන වගන්තිය යටතේ සාදන
ලද සෑම නියෝගයක් ම, මේ පනතේ 32 වන වගන්තිය යටතේ
සාදන ලද නියෝගයක් ලෙස සලකනු ලැබිය යුතුය.

(3) රජයේ ඉඩම් ආඥාපනතේ 63 වන වගන්තිය යටතේ ප්‍රදානය
කරන ලද සෑම බලපත්‍රයක්ම, මේ පනතේ 14 වන වගන්තිය
යටතේ නිකුත් කරන ලද අවසර පත්‍රයක් ලෙස සලකනු ලැබිය
යුතුය.

34. වෙරළ කලාපය හෝ වෙරළ කලාපයේ පස හෝ ජාතික රාජ්‍ය
සභාවේ 1976 අංක 22 දරන සමුද්‍රීය කලාප පිළිබඳ පනත යටතේ ශ්‍රී
ලංකාවේ දේශීය ජල තීරය ලෙස ප්‍රකාශිත සමුද්‍ර ප්‍රදේශය විෂයයෙහි
නැතහොත් ඒ සම්බන්ධයෙන් ජන රජයට ඇති බලතල හෝ අයිති
වාසිකම් මේ පනතෙහි ඇතුළත් කිසිවකින් හීන වන්නේ
තේ රුම් නොකළ යුතුය.

35. මේ පනත යටතේ හෝ ඒ යටතේ සාදන ලද යම් නියෝග
යක් යටතේ හෝ අධ්‍යක් ෂවරයා, නියෝජ්‍ය අධ්‍යක් ෂවරයකු, යම්
සහකාර අධ්‍යක් ෂවරයකු, හෝ වෙනත් නිලධරයකු විසින් සද්භාව
යෙන් කරන ලද හෝ කරන ලදැයි අදහස් කරනු ලබන යම්
ක්‍රියාවක් සම්බන්ධයෙන් ඒ අධ්‍යක් ෂවරයාට, නියෝජ්‍ය අධ්‍යක්ෂ
වරයාට, සහකාර අධ්‍යක් ෂවරයාට හෝ වෙනත් නිලධරයාට විරුද්ධව
කිසිම සිවිල් නඩුවක්, අපරාධ නඩුවක් හෝ වෙනත් නඩු කටයුත්
තක් පවරනු නොලැබිය යුතු ය.

V වන කොටස
ඇතැම් ලිඛිත නීති සංශෝධනය කිරීම සහ සුළු වශයෙන් වෙනස්
කිරීම.

36. (1) (අ) වෙරළ කලාපය සම්බන්ධයෙන් යම් සංවර්ධන
කාර්යයක නිරත වීමට යම් තැනැත් තකුට බලය
දෙන යම් අවසර පත්‍රයක් හෝ වෙනත් අධිකාර
යක් ප්‍රදානය කිරීමට; හෝ
(ආ) වෙරළ කලාපයට අදාළව යම් වැඩ යෝජනා ක්‍රම
සකස් කිරීමට හෝ ඒවා ක්‍රියාවෙහි යෙදවීමට
යම් බලයක් හෝ කාර්යයක් යම් තැනැත්තකු හෝ අධිකාරියක්
වෙත පවරන හෝ නියම කරන විධිවිධානයක් යම් ලිඛිත නීතියක
ඇති අවස් ථාවක, වෙරළ සංරක්ෂණ විෂයය භාර අමාත්‍යවරයා විම
සීමේන් පසුව පමණක් ඒ බලය ක්‍රියාත්මක කිරීමට හෝ ඒ කාර්ය
ඉටු කිරීමට ඒ තැනැත්තාට හෝ අධිකාරියට හැකියාව ලැබෙන්න්නේ
යයි නැතහොත් නියම වන්නේ යයි යනුවෙන් ඒ විධිවිධානය
තේරුම් කරනු ලැබිය යුතුය.

(2) මේ පනතේ 39 වන, 40 වන, 41 වන සහ 42 වන වගන්ති
වලින් කරනු ලබන සංශෝධන වලින් (4) වන උපවගන්තියේ
විධිවිධානවල ව්‍යාප්තිය කෙරෙහි හානියක් නොවන්නේය.

37. නිවාස සහ නගර සංවර්ධන ආඥාපනතේ 56 වන වගන්තිය
අගට පහත දැක්වෙන අලුත් උපවගන්තිය එකතු කිරීමෙන්
වගන්තිය මෙයින් සංශෝධනය කරනු ලැබේ:-

(4) වෙරළ සංරක්ෂණ විෂයය භාර අමාත්‍යවරයා විමසීමෙන්
පසුව මිස, වෙරළ කලාපය ඇතුළත පිහිටි යම් ප්‍රදේශයක් සඳහා
සැලසුම් කරන ලද යම් සංවර්ධන යෝජනා ක්‍රමයකට අනුමතය
දීමට අමාත්‍යවරයාට බලය පැවරෙන්නේ යයි මේ වගන්තියෙහි
ඇතුළත් කිසිවක් තේරුම් නොකළ යුතුය.

"මේ උපවගන්තියෙහි " වෙරළ කලාපය " යන් නෙහි 1981 වෙරළ
සිංරක ෂණ පනතෙහි ඊට දී ඇති අර්ථයම ඇත්තේය. "

38. නගර හා ග්‍රාම නිර්මාණ ආඥාපනතේ 29 වන වගන්තිය අගට
පහත දැක් වෙන අලුත් උපවගන් තිය එකතු කිරීමෙන් ඒ වගන්තිය
මෙයින් සංශෝධනය කරනු ලැබේ :-

"(3 ) වෙරළ සංරක්ෂණ විෂයය භාර අමාත්‍යවරයා විමසීමෙන්
පසුව මිස, වෙරළ කලාපය ඇතුළත පිහිටි යම් ඉඩම් ප්‍රදේශයකට
අදාළ යම් විධි විධානයක් ඇතුළත් යම් යෝජනා ක්‍රම කෙටුම්
පතක 25 වන වගන්තිය හෝ 28 වන වගන්තිය හෝ යටතේ
අමාත්‍යවරයා විසින් තාවකාලික වශයෙන් අනුමත කිරීම් හෝ
ඊට අනුඥාව දීම හෝ නොකළ යුතුය.

මේ උපවග තියෙහි " වෙරළ කලාපය '' යන්නෙහි 1981
(වෙරළ සංරක් ෂණ පනතෙහි ඊට දී ඇති අර්ථයම ඇත්තේය. ''

39. 1968 අංක 14 දරන සංචාරක සංවර්ධන පනතේ 7 වන සහ
8 වන වගන්ති මෙයින් ඉවත් කරනු ලැබේ.

40. ජාතික රාජ්‍ය සභංවේ 1973 අංක 4 දරන පතල් හා ඛනිජ
ද්‍රව්‍ය පනතේ 13 වන වගන්තියේ (1) වන උපවගන්තිය පහත
දැක්වෙන පරිදි මෙයින් සංශෝධනය කරනු ලැබේ:-

(අ) ඒ උපවගන්තියේ (iii) වන ඡේදයේ " ඇත්දැයි සොයා
බැලීමට යන වචන වෙනුවට " ඇත්දැයි සොයා බැලීමට
සහ යන වචන ආදේශ කිරීමෙන්; සහ

(ආ) ඒ උපවගන්තිය අගට පහත දැක්වෙන අලුත් ඡේදය
එකතු කිරීමෙන්:-

"(iv) 1981 වෙරළ සංරක්ෂණ පනතෙහි අර්ථ කථනය කර ඇති
පරිදි, වෙරළ කලාපය ඇතුළත පිහිටි යම් ඉඩමක ය ඛනිජ
ද්‍රව්‍ය කැනීම හෝ ඇත්දැයි සොයා බැලීම වෙරළ සංරක් ෂණ
විෂයය භාර අමාත්‍යවරයාගේ අනුමතය නොමැතිව
නොකිරීමට .


41. පස සංරක්ෂණ පනතේ 14 වන වගන්තියට ඉක්බිතිව ම
පහත දැක්වෙන අලුත් වගන්තිය මෙයින් එහි ඇතුළත් කරනු
ලබන අතර එය ඒ පනතේ 11 අ වගන්තිය වශයෙන් බලාත් මක විය
යුතු ය:-

11. (1) වෙරළ කලාපය ඇතුළත පිහිටි යම්
ඉඩම් ප්‍රදේශයක් සම්බන්ධයෙන් 3 වන වගන්තිය
යටතේ යම් නියමයක් කිරීමට අමාත්‍යවරයාට
බලය පැවරෙන්න්නේ යයි ඒ වගන්තියෙහි ඇතුළත්
කිසිවක් තේරුම් නොකළ යුතු ය.

(2) වෙරළ කලාපය ඇතුළත පිහිටි යම් ඉඩම්
ප්‍රදේශයක් සම්බන්ධයෙන් වූ ද මේ වගන්තිය
බලාත්මක වන දිනයෙහි වලංගුව බලපැවතියා වූ දෑ
3 වන වගන්තිය යටතේ වු සෑම නියමයක් මී
ප්‍රත්‍යාදිෂ්ට කරනු ලැබූ ලෙස සලකනු ලැබිය යුතු ය.

(3) වෙරළ කලාපය ඇතුළත පිහිටි යම් ඉඩමක
සම්බන්ධයෙන් හෝ එවැනි ඉඩමකට අදාළව හෝ
6 වන වගන්තිය යටතේ නියෝග සෑදීමට අමාත්‍ය
වරයාට බලය පැවරෙන්නේ යයි ඒ වගන්තියෙහි
ඇතුළත් කිසිවක් තේරුම් නොකළ යුතුය.

(4) 6 වන වගන්තිය යටතේ සාදනු ලැබ මේ
වගන්තිය බලාත්මක වන දිනයෙහි ක්‍රියාත්මකව
පැවති සෑම නියෝගයක් ම, වෙරළ කලාපය
ඇතුළත පිහිටි යම් ඉඩමකට හෝ ඉඩමක
සම්බන්ධයෙන් හෝ අදාළ නොවන්නේ යයි
සලකනු ලැබිය යුතුය.

මේ වගන්තියෙහි '' වෙරළ කලාපය යන්නෙහි
1981 වෙරළ සංරක්ෂණ පනතෙහි ඊට දී ඇති අර්ථ
ය ම ඇත්තේය.'

පද සම්බන්ධයෙන් අන්‍යාර්ථයක් අවශ්‍ය වුව හොත් මිස, මේ
පනතෙහි
වෙරළ ' යන් ස්නෙන්, මුහුදු ජලයෙන් යට වී නොමැති මුහුදට
යාබද බිම් තීරය අදහස් වේ;

වෙරළ සංරක්ෂණය " යන්නෙන්, මුහුදු කැමෙන් හෝ මුහුදට
යට වීමෙන් වෙරළ ආරක්ෂා කිරීම සහ සුරක් ෂිත කිරීම
අදහස් වන අතර, වෙරළ කලාපය ඇතුළත සංවර්ධන
කටයුතු සැලසුම් කිරීම සහ කළමනා කරණය කිරීම ද ඊට
ඇතුළත් වේ:

වෙරළ කලාපය යන්නෙන්, මාධ්‍ය වඩදිය ඉම සිට ගොඩබිම
දෙසට මීටර් තුන් සියයක සීමාවක් සහ මාධ්‍ය බාදිය ඉම
සිට මුහුද දෙසට කිලෝ මීටර් දෙකක සීමාවක් ඇතුළත
පිහිටි ප්‍රදේශය අදහස් වන අතර ස්ථිර වශයෙන් හෝ
කලින් කල මුහුදට සම්බන්ධ වූ ගංඟා, දිය පාරවල්, කලපු
හෝ වෙනත් යම් ජලකඳක් සම්බන්ධයෙන් වන විට, ගොඩ
බිම දෙසට වූ මායිම්, ඒවායේ ස්වාභාවික ඇතුළු වීමේ ලක්ෂ්‍ය
අතර අඳින ලද සෘජු පාද රේඛාවකට ලම්බකව මනින ලද
කිලෝ මීටර් දෙකක සීමාවකට ව්‍යාප්ත විය යුතු අතර,
එසේ මුහුදට සම්බන්ධ වූ ඒ ගංගා, දිය පාරවල් සහ කලපු
හෝ වෙනත් යම් ජලකඳක් ද ඊට ඇතුළත් වේ:

වෙරළ ඉමු " යන්නෙන්, මාධ්‍ය මුහුදු මට්ටමේ දී ජල තලය
වෙරළ සමඟ ඡේදනය වන රේඛාව අදහස් වේද

සංවර්ධන කාර්යය '' යන්නෙන් කවර හෝ ආකාරයකින් වෙරළ
කලාපයේ භෞතික ස්වභාවය වෙනස් කිරීමට ඉඩ ඇති
යම් කාර්යාවලියක් අදහස් වන අතර, ගොඩනැගිලි සහ
කර්මාන්ත ඉදි කිරීම; මෝය වලින්, යාත්‍රා වලින් හෝ වෙ
නත් මාර්ග වලින් අපද්‍රව්‍ය හෝ වෙනත් ද්‍රව්‍ය තැන්පත
කිරීම; වැලි, හිරි ගල්, සිප්පි කටු, ස්වාභාවික වෘක්ෂලතා
දිය, මුහුදු පැලෑටි හෝ වෙනත් ද්‍රව්‍ය ඉවත් කිරීම; හෑරීම
සහ පිරවීම; ඉඩම් සංස්කරණය සහ ඛනිජ ද්‍රව්‍ය සඳහා
කැණීම හෝ හැරීම ඊට ඇතුළත් වන නමුත් මසුන් ඇල්
ඇතුළත් නොවේ.

පරිසරය කෙරෙහි බලපෑම පිළිබඳ තක්සේරුව '' යන්නෙන්,
යෝජිත සංවර්ධන කාර්යයකින් ඇති විය හැකි පරිසරය
හා සම්බන්ධ ප්‍රතිඵල පිළිබඳ ලිඛිත විශ්ලේෂණයක් අදහස්
වන අතර, යෝජිත කාර්යය පිළිබඳ විස්තරයක් ද, යෝජිත
සංවර්ධන කාර්යයෙන් පරිසරය විෂයයෙහි ඇති වන
වැළැක් විය හැකි සහ වැළැක්විය නොහැකි අනිෂ්ට ප්‍රතිඵල
පිළිබඳ විස්තරයක්, වෙරළ කලාපයේ පරිසරයට අඩු හානි
කර වූ ඒ කාර්යයට ඇති විකල්ප පිළිබඳ විස්තරයක් සමඟ
ඒ විකල්ප ප්‍රතික්ෂේප කිරීමට හේතුද සහ යෝජිත සංවර්
ධන කාර්යය සඳහා අවශ්‍ය වෙනස් කළ නොහැකි හෝ
ආපසු ලබා ගත නොහැකි සම්පත් භාවිතය පිළිබඳ විස්තර
යක් ද ඊට ඇතුළත් වේ; 

පෙර වෙරළ '' යන්නෙන්, මාධ්‍ය වඩදිය ඉම් සහ මාධ්‍ය බාදිය
ඉම් අතර වූ මුහුදු වෙරළ ප්‍රදේශ අදහස් මේ:
ඉඩම '' යන්නට මුහුදු පත්ල සහ මුහුදු පත්ලේ හෝ මුහුදු
වෙරළේ රැඳී ඇති යම් දෙයක් ඇතුළත් වේ:

පළාත් පාලන ආයතනය " යන්නෙන්, යම් සංවර්ධන සභාවක්.
මහ නගර සභාවක්, නගර සභාවක්, සුළු නගර සභාවක්
හෝ ගම් සභාවක් අදහස් වන අතර ඒ යම් සභාවක් විසින්
ක්‍රියාත්මක කරන හා ඉටු කරන බලතල වලට කාර්ය වලට
කාර්යවලට සහ කර්තව්‍ය වලට අනුරූප වන්නා වූ හෝ සමාන වන්නා වූ
බලතල, කාර්ය සහ කර්තව්‍ය ක්‍රියාත්මක කිරීම හා ඉටු
කිරීම සඳහා යම්කිසි නීතියකින් හෝ නීතියක් යටතේ හෝ
ඇති කොට පිහිටුවන ලද කවර වූ හෝ යම් අධිකාරියක් ද
ඊට ඇතුළත් වේ;

ද්‍රව්‍ය '' යන්නට, ඛනිජ ද්‍රව්‍ය පිඩැලි, මුහුදු පැලෑටි සහ වෙනත්
යම් වෘක්ෂලතාදිය ඇතුළත් වේ;

මාධ්‍ය වඩදිය ඉම " යන්නෙන්, මාධ්‍ය මුහුදු මට්ටම් රේඛාවේ
සිට ධන මීටර් 0.6 ක් අදහස් වේ;

" මාධ්‍ය බාදිය ඉම '' යන්නෙන්, මාධ්‍ය මුහුදු මට්ටම් රේඛාවේ සිට
සෘණ මීටර් 0.6 ක් අදහස් වේ;

“ වැඩ යෝජනා ක්‍රමය '' යන්න, වෙරළ සංරක්ෂණය හෝ වෙරළ
කලාපය හෝ සම්බන්ධයෙන් යෙදී ඇති විට, ඉදි කිරීමේ,
වෙනස් කිරීමේ, බිඳ හෙලීමේ, කැණීමේ, ගොඩ කිරීමේ,
අළුත් වැඩියා කිරීමේ හෝ නඩත්තු කිරීමේ යම් වැඩක් ඉන්
අදහස් වන අතර, මුහුදු කෑමෙන් හෝ මුහුදට යට වීමෙන්
වෙරළ කලාපය ආරක්ෂා කිරීමේ කාර්යය සඳහා හෝ,
වෙරළ කලාපය සංවර්ධනය කිරීම සඳහා හෑරීම සහ කැණීම,
යම් ද්‍රව්‍ය ඉවත් කිරීම හෝ ගොඩ ගැසීම හෝ වෘක්ෂලතාදිය
වැපිරීම හෝ සිටුවීම ද ඊට ඇතුළත් වේ;

මුහුද " යන්නට, යම් දිය ඇළක, කුඩා කලපුවක, බොක්කක,
මෝයක හෝ යම් ගංගාවක වඩදිය ගලා යන දුරස්ථම්
ස්ථානය දක්වා විහිදෙන ඒ දිය ඇළේ, කුඩා කලපුවේ,
බොක්කේ, මෝයේ හෝ ගංගාවේ ජලය ඇතුළත් වේ;

'' සෘජු පාදක රේඛාව " යන්නෙන්, දේශීය සමුද්‍රයේ සීමාවන්
මනිනු ලබන්නා වූ පාදක රේඛාව වන ශ්‍රී ලංකා දේශීය
සමුද්‍රය ප්‍රකාශයට පත් කෙරෙන ජාතික රාජ්‍ය සභාවේ
1976 අංක 22 දරන සමුද්‍රීය කලාප පිළිබඳ පනතේ 2 වන
වගන්තිය යටතේ කරන ලද ප්‍රකාශනයෙහි සඳහන් පාදක
රේඛාව අදහස් වේ; තවද

" දේශීය සමුද්‍රය " යන්නෙන්, ජාතික රාජ්‍ය සභාවේ 1976 අංක 22
දරන සමුද්‍රීය කලාප පිළිබඳ පනත යටතේ කරන ලද
ප්‍රකාශනය මගින් ශ්‍රී ලංකාවේ දේශීය සමුද්‍රය ලෙස ප්‍රකාශිත
මුහුදු ප්‍රදේශය අදහස් වේ.